
CONSILIUL LOCAL AL MUNICIPIULUI 

      S I G H I Ş O A R A

H O T Ă R Â R E A   NR. 40






       din 29 martie 2012

privind stabilirea unor măsuri de asigurare a cofinanţării de către

S.C. Compania Aquaserv S.A., în cadrul proiectului „Extinderea şi reabilitarea

infrastructurii de apă şi apă uzată în judeţul Mureş”


Consiliul Local al Municipiului Sighişoara ;

Având în vedere expunerea de motive a Primarului municipiului cu propunerea de stabilire a unor măsuri de asigurare a cofinanţării de către S.C. Compania Aquaserv S.A., în cadrul proiectului „Extinderea şi reabilitarea infrastructurii de apă şi apă uzată în judeţul Mureş” ;

Având în vedere Raportul de specialitate al Serviciului Public Gospodărie,  prin care se propune mandatarea reprezentantului AGA al Municipiului Sighişoara – Consiliul Local al Municipiului Sighişoara- să participe şi să voteze aprobarea încheierii Contractului de credit cu BERD , a Contractului de asistenţă pentru proiect şi a Contractului privind Contul de rezervă al serviciului datoriei de către SC Compania Aquaserv SA Tîrgu Mureş, la şedinţa Adunării Generale extraordinară a Acţionarilor a S.C. COMPANIA AQUASERV S.A. Tg. Mureş, din data de 02.04.2012;

Având în vedere adresa cu nr.6628 din 22.03.2012 înregistrată la Municipiul Sighişoara cu referire la mandatarea reprezentantului municipiului Sighişoara pentru şedinţa AGA a S.C COMPANIA AQUASRV S.A. din data de 02.04.2012;

            Având în vedere prevederile Statutului Asociaţiei de Dezvoltare Intercomunitară "Aqua Invest Mureş";


Având în vedere avizele favorabile ale tuturor comisiilor pe domenii de specialitate;



În temeiul art. 36, alin. (1), (2), lit. “b”, alin. (3), lit. “c”, alin(6), pct.14, art. 45, alin. (1) şi art. 115, alin. (1), lit. “b” din Legea nr. 215/2001 privind administraţia publică locală, republicată, cu modificările şi completările ulterioare;





       H O T Ă R Ă Ş T E:

Art. 1.  Îşi exprimă acordul cu privire la (i) contractarea de către S.C. Compania Aquaserv S.A. (Societatea) a unui împrumut  în valoare de 15.862.274,29 Euro, în condiţiile Contractului de credit ce urmează a fi încheiat între Societate şi Banca Europeană pentru Reconstrucţie şi Dezvoltare (Contractul de Credit) şi (ii) încheierea Contractului de Credit de către Societate cu Banca Europeană pentru Reconstrucţie şi Dezvoltare, proiectul Contractului de Credit urmând a fi negociat de către Societate cu Banca Europeană pentru Reconstrucţie şi Dezvoltare şi prezentat spre aprobare adunării generale extraordinare a acţionarilor Societăţii.
Art. 2.  Îşi exprimă acordul cu privire la contractarea de către S.C. Compania Aquaserv S.A. (Societatea) a Contractului de Asistenţă pentru Proiectul „Extinderea şi reabilitarea infrastructurii de apă şi apă uzată în judeţul Mureş” („Project Support Deed”, în limba engleză) cu municipiul Tîrgu Mureş, Judeţul Mureş, S.C. Compania Aquaserv S.A. şi Banca Europeană pentru Reconstrucţie şi Dezvoltare (Contractul de Asistenţă pentru Proiect) şi cu privire la încheierea Contractului de Asistenţă pentru Proiect între Societate, Municipiul Tîrgu Mureş, Judeţul Mureş şi Banca Europeană pentru Reconstrucţie şi Dezvoltare, proiectul Contractului de Asistenţă pentru Proiect urmând a fi negociat de către Societate cu Banca Europeană pentru Reconstrucţie şi Dezvoltare şi prezentat spre aprobare adunării generale extraordinare a acţionarilor Societăţii.
Art. 3.  Îşi exprimă acordul cu privire la constituirea de către Societate a unui cont de rezervă al serviciului datoriei, în condiţiile contractului privind contul de rezervă al serviciului datoriei ce urmează a fi încheiat între Societate, Banca Proiectului (aşa cum este definit termenul în Contractul privind Contul de Rezervă al Serviciului Datoriei) şi Banca Europeană pentru Reconstrucţie şi Dezvoltare (Contractul privind Contul de Rezerva al Serviciului Datoriei) şi cu privire la încheierea Contractului privind Contul de Rezervă al Serviciului Datoriei între Societate, Banca Proiectului şi Banca Europeană pentru Reconstrucţie şi Dezvoltare, proiectul Contractului privind Contul de Rezervă al Serviciului Datoriei urmând a fi negociat de către Societate cu Banca Europeană pentru Reconstrucţie şi Dezvoltare şi prezentat spre aprobare adunării generale extraordinare a acţionarilor Societăţii.
Art. 4. Se mandatează domnul Ferezan Ioan- Mircea, reprezentantul municipiului Sighişoara în adunarea generală a acţionarilor Societăţii, să voteze în şedinţa extraordinară a adunării generale a acţionarilor Societăţii, care se va ţine în data de 02 aprilie 2012 cu renunţarea la formalităţile de convocare prevăzute în legislaţia relevantă, pentru aprobarea contractării şi încheierii de către Societate a Contractului de Credit, Contractului de Asistenţă pentru Proiect şi a Contractului privind Contul de Rezervă al Serviciului Datoriei, menţionate la art.1, 2 şi 3 de mai sus şi a proiectelor acestor contracte şi a constituirii contului de rezervă al serviciului datoriei conform Contractului privind Contul de Rezervă al Serviciului Datoriei, astfel cum este menţionat la art. 3 de mai sus şi împuternicirea directorului general al Societăţii să semneze şi să negocieze în numele Societăţii aceste contracte şi orice alte documente relevante pentru modificarea sau în legătură cu acestea.

Art. 5. Se mandatează domnul Savu Sorin-Virgil, reprezentantul municipiului Sighişoara în Adunarea Generală a Asociaţiei de Dezvoltare Intercomunitară Aqua Invest Mureş (Adunarea ADI), pentru a vota în cadrul Adunării ADI pentru aprobarea contractării şi încheierii de către Societate a Contractului de Credit, a Contractului de Asistenţă pentru Proiect şi a Contractului privind Contul de Rezervă al Serviciului Datoriei, menţionate la art.1, 2 şi 3 de mai sus şi a proiectelor acestor contracte şi a constituirii contului de rezervă al serviciului datoriei conform Contractului privind Contul de Rezervă al Serviciului Datoriei, astfel cum este menţionat la art. 3 de mai sus.
Art. 6. Cu ducerea la îndeplinire a prezentei hotărâri se însărcinează dl.Primar Ioan-Dorin Dăneşan şi dl. Consilier Ferezan Ioan-Mircea.

Art. 7. Prezenta hotărâre se comunică domnului viceprimar Savu Sorin-Virgil, reprezentantul municipiului Sighişoara în Asociaţia de Dezvoltare Intercomunitară Aqua Invest Mureş şi S.C. Compania Aquaserv S.A..

PRESEDINTE DE SEDINTA, 






Sorin-Virgil Savu









Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu 17  voturi  pentru. Nu participă la vot domnul Savu Sorin-Virgil)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

2 ex. Serviciul public de gospodărie

1 ex. Asociaţia Aqua Invest

1 ex. Compania Aquaserv S.A.

11 ex.BC/FM

